
Περίληψη

Τα Μαθηματικά
 εξυψώνουν και βαθαίνουν την ανθρώπινη σκέψη. Εισάγουν νέες ιδέες στην επιστήμη και στην κοινωνία. Ασκούν τεράστια επίδραση στη μέση εκπαίδευση και σ’ ολόκληρη σχεδόν την εκπαίδευση σήμερα. Εδώ και χιλιετίες μεταξύ της ανάπτυξης της Φιλοσοφίας και των Μαθηματικών υπάρχουν στενές αμοιβαίες σχέσεις. Μ’ αυτές τους τις ιδιότητες τα Μαθηματικά μοιάζουν με τις Κοινωνικές Επιστήμες και τη Φιλοσοφία [01]
Εισαγωγικά

Στην παρούσα εργασία
 ασχολούμαστε με το θέμα του απείρου, το οποίο απασχόλησε και απασχολεί, διαχρονικά, τη Φιλοσοφία και τα Μαθηματικά. Είμαστε υποχρεωμένοι να ασχοληθούμε, μ’ αυτό το θέμα, ακροθιγώς
.

Η όλη εργασία αποτελείται από δύο μέρη:  Ι. Μαθηματικά, Φιλοσοφία, δύο νόμοι της διαλεκτικής φιλοσοφίας,  ΙΙ. Η έννοια του απείρου.
ΜΕΡΟΣ  Ι

ΜΑΘΗΜΑΤΙΚΑ ΚΑΙ ΦΙΛΟΣΟΦΙΑ

έννοιες που χειριζόμαστε στα Μαθηματικά όπως άπειρο, πεπερασμένο, απειροστό, συνέχεια, ασυνέχεια, όριο κλπ., είναι έννοιες που τα Μαθηματικά δανείζονται από τη Φιλοσοφία και τις αντιμετωπίζουν με τον ιδιαίτερο επιστημονικό τρόπο που τα διακρίνει [02]

Α΄.  ΤΑ ΜΑΘΗΜΑΤΙΚΑ

Μαθηματικά: τι είναι και γιατί υπάρχουν

Σχετικά με το ερώτημα «Τι είναι τα Μαθηματικά», απαντάμε ότι: τα Μαθηματικά έχουν ως αντικείμενό τους τις μορφές του χώρου  και τις ποσοτικές σχέσεις του πραγματικού κόσμου, επομένως πολύ υπαρκτό υλικό. Το γεγονός, ότι αυτό το υλικό αποκτά μια εξαιρετικά αφηρημένη μορφή, μπορεί μόνο να επισκιάσει την προέλευσή του από τον εξωτερικό κόσμο. Όμως για να είμαστε σε θέση να διερευνήσουμε αυτές τις μορφές και σχέσεις στην καθαρή τους μορφή, είναι αναγκαίο να τις διαχωρίσουμε εντελώς από το περιεχόμενό τους, ν’ αφήσουμε αυτό το τελευταίο στην άκρη σαν κάτι αδιάφορο…[03],[04]

Η απάντηση αυτή διατυπώνεται και έτσι: Τα σύγχρονα Μαθηματικά έχουν για αντικείμενό τους όλες τις μορφές και σχέσεις του πραγματικού κόσμου: της φύσης, της κοινωνίας και της νόησης, από τη σκοπιά της ισομορφίας τους με τις μορφές του χώρου και τις ποσοτικές σχέσεις [05]

Σχετικά με το ερώτημα «Ποια ανάγκη τα "γέννησε"»[06], απαντάμε ότι τα Μαθηματικά γέννησαν οι ίδιες οι ανάγκες της κίνησης της φύσης και της κοινωνίας [07]

Τα Μαθηματικά μπορούν να χρησιμεύσουν όχι μόνο ως μέθοδος σωστής περιγραφής, αλλά και ως μέθοδος σωστής εξήγησης και αλλαγής του κόσμου, πως έχουν δηλαδή και ορισμένη ευριστική σημασία [08]  

Η ανάγκη μελέτης και διερεύνησης του αντικειμένου των επιστημών, οδήγησε στη μαθηματικοποίησή τους σε μικρό ή σε μεγάλο βαθμό. Ακριβώς οι ίδιες ανάγκες και απαιτήσεις οδήγησαν και στην ανάπτυξη των Μαθηματικών ως κλειστού και ως ανοικτού συστήματος. Ανάμεσα στα Μαθηματικά και τις άλλες επιστήμες, ως προς την ανάπτυξή τους, υπάρχει μια διαλεκτική σχέση.

Β΄.   ΦΙΛΟΣΟΦΙΑ

Αντί ορισμού

• Η Φιλοσοφία αποτελεί γενίκευση όχι μόνο των φυσικών αλλά και των κοινωνικών επιστημών.

• Μέσα από την ιστορία διαπιστώνουμε πως η δεσπόζουσα άποψη για τη φιλοσοφία είναι ότι διαμορφώνει μια συνολική αντίληψη για τη φύση, την κοινωνία και τη γνώση., δηλ. είναι κοσμοθεωρία. 

• Η φιλοσοφία είναι μια μορφή κοινωνικής συνείδησης

• Η φιλοσοφία ήταν πάντοτε έκφραση των αντιθέσεων και των δυνατοτήτων της κάθε εποχής [09] ,[06]

Δυο θεμελιώδεις νόμοι της φιλοσοφίας 
Στο σημείο αυτό κάνουμε μια αποσπασματική παρουσίαση δύο θεμελιωδών νόμων της Φιλοσοφίας. Αυτό το κάνουμε γιατί πιστεύουμε πως, χωρίς τη γνώση αυτών των νόμων, δεν είναι δυνατό να κατανοήσουμε την έννοια του απείρου.

1.  Ο νόμος της "ενότητας και πάλης των αντιθέτων" [10]
α. Η ενότητα των αντιθέτων: Ο καθένας μας ήρθε επανειλημμένα σ’ επαφή με τον πιο συνηθισμένο μαγνήτη, γι’ αυτό ξέρει πολύ καλά πως κύριο χαρακτηριστικό γνώρισμά του είναι το ότι έχει τέτοιες αλληλοαποκλειούμενες, αλλά αδιάρρηκτα συνδεμένες πλευρές, όπως ο βόρειος και ο νότιος πόλος. Όσο και αν προσπαθήσουμε να χωρίσουμε το βόρειο πόλο του μαγνήτη από το νότιο, δεν θα το κατορθώσουμε. Έστω κι αν κοπεί στα δύο, τέσσερα, οχτώ κλπ., κομμάτια, ο μαγνήτης θα έχει πάντα δύο πόλους.

Αντίθετα είναι εκείνες ακριβώς οι εσωτερικές πτυχές, τάσεις και δυνάμεις του αντικειμένου, που αποκλείουν και συνάμα προϋποθέτουν η μια την άλλη. Η σχέση της αδιάρρηκτης αλληλοσύνδεσης αυτών των πλευρών υπαγορεύει την ενότητα των αντιθέτων.
Οι αντιτιθέμενες πλευρές προσιδιάζουν σε όλα τα αντικείμενα και φαινόμενα.

Όλες αυτές οι πλευρές μαζί εξασφαλίζουν την οργανική σύνδεση και αδιάρρηκτη ενότητα των αντιθέτων. Παράδειγμα: Οι αντιφατικές πτυχές προσιδιάζουν και στη διαδικασία της γνώσης. Ο άνθρωπος χρησιμοποιεί τέτοιες αντίθετες και αλληλένδετες μεθόδους έρευνας, όπως η επαγωγή και η παραγωγή (η παραγωγική απόδειξη), η ανάλυση και η σύνθεση κ.ά. 

Κατά συνέπεια, η αντιφατικότητα των αντικειμένων και φαινομένων του κόσμου έχει καθολικό, οικουμενικό χαρακτήρα. Δεν υπάρχει στον κόσμο αντικείμενο ή φαινόμενο που να μη διχάζεται σε αντίθετο.
Τα αντίθετα όχι μόνο αποκλείουν, αλλά και προϋποθέτουν υποχρεωτικά το ένα

το άλλο. Συνυπάρχουν στο ενιαίο αντικείμενο ή φαινόμενο και είναι αδιανόητο το ένα χωρίς το άλλο.

β. Η πάλη των αντιθέτων: Η εξέλιξη των πιο διαφορετικών αντικειμένων και φαινομένων της πραγματικότητας καταμαρτυρεί ότι οι αντιτιθέμενες πλευρές δεν είναι δυνατό να συνυπάρξουν ειρηνικά μέσα στο ενιαίο αντικείμενο: ο αντιφατικός, αλληλοαποκλειόμενος χαρακτήρας των αντιθέτων συνεπάγεται υποχρεωτικά τη μεταξύ τους πάλη. Η σύγκρουση, η πάλη των αντιθέτων αποτελούν ακριβώς τη βασική πηγή εξέλιξης της ύλης και της συνείδησης. 

Η άποψη ότι καθοριστικό ρόλο στην εξέλιξη παίζει η πάλη των αντιθέτων δεν μειώνει καθόλου τη σημασία της ενότητας τους. Η ενότητα των αντιθέτων αποτελεί τον απαραίτητο όρο της πάλης, επειδή πάλη διεξάγεται μόνο εκεί, όπου οι αντιτιθέμενες πλευρές συνδυάζονται σ’ ένα ενιαίο αντικείμενο ή φαινόμενο.
Επομένως: τα αντικείμενα και τα φαινόμενα διχάζονται σε αντιτιθέμενες πλευρές, που αποτελούν την ενότητα των αντιθέτων. Τα αντίθετα όχι μόνο συνυπάρχουν, αλλά βρίσκονται και σε αντίθεση και σύγκρουση. Η πάλη των αντιθέτων συνθέτει το εσωτερικό περιεχόμενο και αποτελεί την πηγή εξέλιξης της πραγματικότητας.

Η σημαντικότερη ομάδα αντιθέσεων είναι οι λεγόμενες εσωτερικές αντιθέσεις: Εσωτερικές αντιθέσεις είναι η αλληλεπίδραση και πάλη των αντιτιθέμενων πλευρών του δοσμένου αντικειμένου
Το κύριο, το καθοριστικό στην εξέλιξη είναι οι εσωτερικές αντιθέσεις, οι αντιθέσεις που ενυπάρχουν μέσα στο ίδιο το αντικείμενο. Κι αυτές ακριβώς οι αντιθέσεις είναι η κύρια πηγή της κίνησης. Συνεπώς εμείς αντιλαμβανόμαστε την κίνηση σαν αυτοκίνηση, σαν εσωτερική κίνηση, τα αίτια και οι ωθήσεις της οποίας εμπεριέχονται στα ίδια τα αναπτυσσόμενα αντικείμενα και φαινόμενα.

2. Ο νόμος "άρνηση της άρνησης" [10]

α. Η μεταφυσική και η διαλεκτική αντίληψη της άρνησης: Διακρίνουμε δύο απόψεις αντίληψης της "άρνησης": 

● Η μεταφυσική, διαστρεβλώνοντας τη διαδικασία εξέλιξης της υλικής πραγματικότητας, αντιλαμβάνεται την άρνηση σαν ολοσχερή καταστροφή του παλιού. 

● Η διαλεκτική, δεν χαρακτηρίζεται από «γυμνή» και «άσκοπη» άρνηση, αλλά η άρνηση σαν στοιχείο της σύνδεσης και της ανάπτυξης, με τη διατήρηση του θετικού. Η διαλεκτική αντίληψη της άρνησης έχει ως γνώμονα την αλήθεια ότι το καινούργιο δεν καταστρέφει ολοσχερώς το παλιό, αλλά διατηρεί ό,τι καλύτερο είχε αυτό. Και όχι μόνο το διατηρεί, αλλά και το μεταπλάθει, το ανεβάζει σε καινούργια, ανώτερη βαθμίδα. Κατά συνέπεια, για τη διαλεκτική αντίληψη της άρνησης είναι χαρακτηριστική η παραδοχή της διαδοχικότητας, της σύνδεσης του καινούργιου με το παλιό στην πορεία της εξέλιξης.

Οφείλουμε, ωστόσο, να λάβουμε υπ’ όψη ότι το καινούργιο δεν επιδέχεται ποτέ το παλιό στο σύνολό του, με όλη την προηγούμενη μορφή του. Από το παλιό παίρνει μόνο ορισμένα συστατικά. και δεν τα παίρνει μηχανιστικά, αλλά τα αφομοιώνει, τα μεταπλάθει σύμφωνα με τη δική του φύση. 

β. Συνοψίζοντας: Διευκρινίσαμε, λοιπόν, ότι, σαν αποτέλεσμα της άρνησης, λύνεται η μια ή η άλλη αντίθεση, εξαλείφεται το παλιό και εδραιώνεται το καινούργιο. Να περιορίζεται, όμως, σ’ αυτό η όλη εξέλιξη; Όχι, με την εμφάνιση του καινούργιου, η ανάπτυξη δεν σταματάει. Τίποτα το καινούργιο δεν παραμένει αιώνια καινούργιο. Αναπτύσσεται κι αυτό, δημιουργώντας τις προϋποθέσεις, τις συνθήκες για την εμφάνιση του ακόμα πιο καινούργιου, του προχωρημένου, Μόλις ωριμάσουν, λοιπόν, αυτές οι προϋποθέσεις, αυτές οι συνθήκες, επέρχεται και πάλι η άρνηση. Τούτο σημαίνει πια άρνηση της άρνησης.

Γ΄. TA ΜΑΘΗΜΑΤΙΚΑ ΚΑΙ H ΦΙΛΟΣΟΦΙΑ
Η βασική αντίθεση στην ουσία των Μαθηματικών [11]

Τα Μαθηματικά είναι μια ιδιότυπη μορφή της διαδικασίας της ανθρώπινης γνώσης. Εξελίσσονται βασικά με τους ίδιους διαλεκτικούς νόμους και είναι φορέας των διαλεκτικών αντιθέσεων. Όπως είναι γνωστό, η βασική αντίθεση στην ουσία των Μαθηματικών συνίσταται στο γεγονός, ότι οι ποσοτικές σχέσεις και μορφές

του χώρου, τις οποίες τα Μαθηματικά προσπαθούν να αποσπάσουν από το περιεχόμενο, δεν μπορούν να είναι αδιάφορες από το περιεχόμενο αυτό. Η βασική αντίθεση επισύρει και άλλες: α) του αφηρημένου και του συγκεκριμένου, β) του πεπερασμένου και του άπειρου, γ) του διακριτού και του συνεχούς κλπ. Όμως οι αντιφάσεις και οι αντιθέσεις, που υπάρχουν σε ενότητα, επιλύονται και αποκαθίστανται με μια ιδιότυπη μαθηματική μορφή, αλλά σε συμφωνία με τη διαλεκτική ουσία της γενικής διαδικασίας της γνώσης, περιγράφοντας με ολοένα και μεγαλύτερη επάρκεια την πραγματικότητα. 

Οι νομοτέλειες της εξέλιξης των Μαθηματικών δεν μπορούν να συνάγονται και να διατυπώνονται διαφορετικά, παρά μόνο λαμβάνοντας υπ’ όψη τις διασυνδέσεις και επιδράσεις. Κατά την αποκάλυψη ή την εξέταση των νομοτελειών της εξέλιξης των Μαθηματικών πρέπει να παίρνονται υπ’ όψη –  μάλιστα όχι σαν τελευταίοι παράγοντες – οι φιλοσοφικές θέσεις των μαθηματικών.
«……….έννοιες που χειριζόμαστε στα Μαθηματικά όπως άπειρο, πεπερασμένο, απειροστό, συνέχεια, ασυνέχεια, όριο κλπ., είναι έννοιες που τα Μαθηματικά δανείζονται από τη Φιλοσοφία και τις αντιμετωπίζουν με τον ιδιαίτερο επιστημονικό τρόπο που τα διακρίνει. Δεν ισχυριζόμαστε ότι στην επίλυση του κάθε προβλήματος ή την παρουσίαση του κάθε θεωρήματος είναι δυνατό και απαραίτητο να γίνεται μια (βεβιασμένη) σύνδεση Μαθηματικών-Φιλοσοφίας. Μιλάμε για την ανάγκη αποκατάστασης της μεταξύ τους σχέσης που είναι σχεδόν ανύπαρκτη στις σημερινές σχολικές, κυρίως, συνθήκες»[02]   

ΜΕΡΟΣ  ΙΙ

ΤΟ ΑΠΕΙΡΟ

Ιστορικό

Στη φιλοσοφία του Αναξίμανδρου είναι το απέραντο και χωρίς όρια πρωταρχικό στοιχείο. Η έννοια αυτή του Αναξίμανδρου υπήρξε βήμα προόδου για την εξέλιξη της έννοιας της ύλης όταν τη συγκρίνουμε με τις επικρατούσες θεωρίες της εποχής του, που είχαν διατυπωθεί από τον Θαλή και τον Αναξιμένη και στηρίζονταν στην ιδέα ότι η πρωταρχική ουσία ήταν ένα «στοιχείο» (νερό ή αέρας) [11]

Τα Μαθηματικά στην πορεία 2500 ετών, έχουν περάσει από πολλές έντονες κρίσεις που όλες μπορούν να αναχθούν στο ζήτημα του απείρου. Τα ελληνικά Μαθηματικά πέρασαν από μια τέτοια κρίση τον 5ο π.Χ. αιώνα, από δύο κατευθύνσεις. Η πρώτη ήταν όταν ο Ζήνωνας παρουσίασε τα περίφημα παράδοξά του. Σκοπός του, προφανώς, ήταν να δικαιολογήσει τον ισχυρισμό του δασκάλου του, του Παρμενίδη, ότι το Ον είναι ένα και αμετάβλητο, αποδείχνοντας ότι η πολλαπλότητα και η κίνηση οδηγούσαν σε αντίφαση, και συνεπώς υπήρχαν μόνο φαινομενικά. Και τα τέσσερα παράδοξα του Ζήνωνα – «Ο Αχιλλέας και η Χελώνα», «Το Βέλος», «Η Διχοτομία», και το «Το Στάδιο» – έθεσαν τα προβλήματα του απειροελάχιστου μεγέθους και του απείρως μεγάλου αριθμού. Αυτά αποδείχνουν ότι η κίνηση είναι αντίφαση, όπως και η απεριόριστη διαιρετότητα του χώρου και του χρόνου
 [12]

Ο Έγκελς διακρίνει το «κακό άπειρο» και το «αληθινό άπειρο»: 

● Το «κακό άπειρο» δεν είναι παρά μια αδιάκοπη επανάληψη του πεπερασμένου, όπως πχ., στην περίπτωση της απλής σειράς

1+1+1+1+1+1+………,

άπειρο εδώ είναι το άθροισμα μιας άπειρης σειράς μονάδων.

● «Αληθινό άπειρο» σημαίνει τον κόσμο που υπάρχει πραγματικά και αναπτύσσεται αδιάκοπα, σε όλο τον ανεξάντλητο πλούτο των εκδηλώσεών του [09]
Ο Χέγκελ έκανε μια φιλοσοφική ανάλυση του προβλήματος του απείρου. Διαχώρισε το αληθινό (ποιοτικό) από το «κακό» άπειρο (μια απεριόριστη αύξηση της ποσότητας) και σύνδεσε την κατηγορία του απείρου με τη φύση των διαδικασιών της εξέλιξης [Με το πρόβλημα του ποιοτικού απείρου ασχολήθηκαν οι αρχαίοι φιλόσοφοι, ιδιαίτερα σε σχέση με την κοσμογονία και τα προβλήματα της φύσης της σκέψης]. Η έννοια αυτή, όμως, απόκτησε ιδιαίτερη βαρύτητα στη σύγχρονη Φιλοσοφία σε σχέση με την ανάπτυξη των φυσικών επιστημών και τη λογική τους απόδειξη (Ρ. Ντεκάρτ, Τζ. Λοκ, Γκ. Λάϊμπνις). 

Οι ιδέες του Χέγκελ μελετήθηκαν από τον μαρξισμό, που έδωσε έμφαση τόσο στη διαλεκτική διασύνδεση του απείρου και του πεπερασμένου, όσο και στην αντιφατική φύση του απείρου. Η υπόδειξη της σχέσης ανάμεσα στο άπειρο και στην κατηγορία του καθολικού ήταν σημαντική. Όπως έγραψε ο Φρ. Ένγκελς , «η ιδέα της καθολικότητας είναι η ιδέα της αυτοολοκλήρωσης, και άρα του απείρου. Είναι η συμπερίληψη πολλών πεπερασμένων μέσα στο άπειρο» [14]

1. Το φιλοσοφικό άπειρο

α. η έννοια του "απείρου"

Στη φιλοσοφία, έννοια που συνήθως χρησιμοποιείται με δύο διαφορετικές σημασίες: 

● το «ποιοτικό άπειρο», που εκφράζεται στους νόμους της επιστήμης και δείχνει την παγκόσμια φύση των σχέσεων των φαινομένων και

● το «ποσοτικό άπειρο», που είναι το απεριόριστο των εξελίξεων και φαινομένων [13]

Σε σχέση με τα κοσμολογικά προβλήματα, το ποσοτικό άπειρο θεωρείται γενικά σαν το άπειρο του υλικού κόσμου σε χώρο και χρόνο.

Σύμφωνα με τα δεδομένα της σύγχρονης κοσμολογίας, το Σύμπαν (ο υλικός κόσμος ιδωμένος μόνο σαν μια κατανομή μαζών) είναι απέραντο, σε χώρο και χρόνο. Ωστόσο τα χωροχρονικά χαρακτηριστικά του, αν εξεταστούν ξεχωριστά μπορούν μπορεί να είναι και πεπερασμένα και απέραντα ανάλογα με το επιλεγόμενο πλαίσιο αναφοράς, 

Στη Φυσική, το άπειρο θεωρείται σαν άπειρο «σε βάθος» σε σύνδεση με το πρόβλημα της δομής των στοιχειακών μορίων.

Το άπειρο είναι αντιφατικό. Περικλείει μέσα του όλη την απέραντη ποικιλία του πεπερασμένου χωρίς παράλληλα να περιορίζεται σ’ ένα απλό άθροισμα περασμένων, στατικών πραγμάτων, γιατί το άπειρο περιέχει ακόμα  και την αιώνια κίνηση, την αιώνια αλλαγή ζωής, το θάνατο του παλιού και τη γέννηση του καινούργιου μέσα στη φύση.

Οι έννοιες απείρως μεγάλο και απειροελάχιστο που βρίσκονται στη βάση της Μαθηματικής Ανάλυσης, αντανακλούν πραγματικές σχέσεις του κόσμου. Αυτό που αποτελεί το περιεχόμενο, την πραγματική υπόσταση του απείρως μεγάλου είναι η απεραντοσύνη της ύλης μέσα στο χώρο και στο χρόνο, είναι η άπειρη ποικιλία των πραγμάτων και των ιδιοτήτων τους. Όσο για το απειροελάχιστο, αυτό έχει το καλούπι του στα απειροελάχιστα σωμάτια που αποτελούν την ύλη. Η έννοια του πεπερασμένου εκφράζει τον περιορισμό των πραγμάτων , των φαινομένων και των συγκεκριμένων διαδικασιών μέσα στο χώρο και το χρόνο. Η έννοια του απείρου σημαίνει τον απεριόριστο χαρακτήρα της ύλης μέσα στο χώρο και στο χρόνο. Με την ίδια έννοια χαρακτηρίζεται επίσης και η απέραντη ποιοτική ποικιλία των πραγμάτων, και των διαδικασιών του υλικού κόσμου.

Η Μαθηματική Ανάλυση οφείλει την επιστημονική της αξία στο γεγονός ότι οι έννοιες του απείρως μεγάλου και του απείρως μικρού είναι έννοιες αφηρημένες και, παρ’ όλ’ αυτά, εκπηγάζουν από τις πραγματικές σχέσεις του υλικού κόσμου. 

Το άπειρο και τα πεπερασμένο είναι λοιπόν αντιθέσεις που κατανοούνται μόνο συνδεδεμένα το ένα με το άλλο, και σε αμοιβαία αλληλεξάρτηση. (Ενότητα των αντιθέτων) [09]   
β. Η διαλεκτική αντίληψη για το άπειρο
Ο Έγκελς θέτει το ζήτημα (απείρου) πολύ καθαρά: "βασικά μπορούμε να γνωρίσουμε μόνο το άπειρο". Στην πραγματικότητα, κάθε πραγματική και ολοκληρωμένη γνώση συνίσταται απλώς στο να ανάγουμε κάθε μεμονωμένο πράγμα στο μυαλό μας, από το ειδικό στο μερικό, και α’ αυτό στο καθολικό, να αναζητούμε και να προσδιορίζουμε το άπειρο μέσα στο πεπερασμένο, το αιώνιο μέσα στο παροδικό. Η μορφή της καθολικότητας είναι όμως η μορφή της αυτο-πληρότητας, και συνεπώς του απείρου˙ είναι η κατανόηση πολλών πεπερασμένων μέσα στο άπειρο…

…Κάθε αληθινή γνώση της φύσης είναι γνώση του αιώνιου, του άπειρου και επομένως είναι ουσιαστικά απόλυτη. Αυτή η απόλυτη γνώση έχει όμως ένα σοβαρό μειονέκτημα. Όπως η απειρία της ύλης που μπορούμε να γνωρίσουμε συντίθεται από καθαρά πεπερασμένα πράγματα, έτσι και η απειρία της σκέψης που γνωρίζει το απόλυτο συντίθεται από ένα άπειρο πλήθος πεπερασμένων ανθρώπινων μυαλών, που εργάζονται το ένα δίπλα στο άλλο και το ένα μετά το άλλο, σ’ αυτή την άπειρη γνώση, διαπράττοντας πρακτικά και θεωρητικά σφάλματα, ξεκινώντας από λαθεμένες, μονόπλευρες και άγονες αρχές, ακολουθώντας μονοπάτια σφαλερά, στραβά και αβέβαια, και συχνά χωρίς να βρίσκουν ποιο είναι σωστό ακόμα κι όταν πέφτουν απάνω του (Pristley). Γι’ αυτό η γνώση του απείρου σκοντάφτει σε διπλό εμπόδιο και από τη φύση της μπορεί να πραγματοποιηθεί μόνο σε μια άπειρη, ασυμπτωτική εξέλιξη» [09]

«Επειδή η απειρία είναι αντίφαση, γι’ αυτό ακριβώς είναι μια άπειρη διαδικασία που ξετυλίγεται απεριόριστα στο χρόνο και στο χώρο. Η εξάλειψη αυτής της αντίφασης θα σήμαινε το τέλος του απείρου. Ο Χέγκελ το συνέλαβε αυτό πολύ σωστά και γι’ αυτόν τον λόγο το αντιμετώπισε με την περιφρόνηση που τους άξιζε τους κυρίους που πέρασαν πάνω απ’ αυτή την αντίφαση»[03]

Ο τρόπος με τον οποίο λειτουργεί ο απειροστικός λογισμός δικαιώνει τη φιλοσοφική άποψη περί άπειρου, πεπερασμένου και απειροστού του Χέγκελ και του Ένγκελς. Καθώς ολοκληρώνουμε, το απειροστό (το dx) , αυτοαναιρείται σε μια άπειρη ολοκλήρωση και με αυτό τον τρόπο εμφανίζεται το πεπερασμένο, που εμπεριέχει το απειροστό το οποίο είναι και δεν είναι εντός του πεπερασμένου. Έτσι, σε μια ενιαία διαδικασία ενυπάρχουν και οι τρεις έννοιες: το απειροστό, το άπειρο και το πεπερασμένο που βρίσκονται σε μια σχέση σύνδεσης και αμοιβαίας αναίρεσης. Η διαλεκτική τους αντίφαση αίρεται μέσα από τη διαδικασία της ολοκλήρωσης, αλλά η άρση αυτή είναι σχετική και όχι απόλυτη. Κάτι αντίστοιχο μπορούμε να διακρίνουμε και σε άλλες μαθηματικές έννοιες. Για παράδειγμα ένα ευθύγραμμο τμήμα (πεπερασμένη ποσότητα) συγκροτείται από τα απείρως επαναλαμβανόμενα απειροστά, τα σημεία.

Εδώ τίθεται ένα σοβαρότατο γνωσιολογικό πρόβλημα: δικαιούμαστε άραγε να συμπεραίνουμε για το «αθέατο» όταν η θέασή μας έχει όρια; Ο Έγκελς απαντά καταφατικά. Η υιοθέτηση της θέσης για την πραγματικότητα της απειρίας, δεν μπορεί να επαληθευτεί με εμπειρικό τρόπο. Ας υποθέσουμε, για παράδειγμα, ότι θέλουμε να διαπιστώσουμε την απειρία του χώρου. Ήδη, από το άκουσμα των λέξεων «απειρία του σύμπαντος» γίνεται φανερό το αδύνατο του εγχειρήματος. Πρόκειται για ένα ζήτημα φιλοσοφικό που δεν μπορεί να αποδειχθεί με τυπικά και λογικά μέσα. Για ένα θετικιστή πιθανό να χαρακτηριζόταν ως ψευδοπρόβλημα. Για μας, όμως, το ερώτημα είναι νόμιμο. Είναι ένα υπαρκτό πρόβλημα που δεν απαντιέται με όρους πειραματικής επαλήθευσης. Η υιοθέτηση της απειρότητας μπορεί να γίνει με τη στήριξη των επιστημών και της φιλοσοφικής σκέψης και γι’ αυτό το λόγο δεν θα ήταν σωστό να τη χαρακτηρίσουμε ως ένα αυθαίρετο αξίωμα [12]

2. Το μαθηματικό άπειρο

Η υλική βάση του μαθηματικώς απείρου μπορεί να γίνει κατανοητή, μόνο όταν θεωρείται σε διαλεκτική ερμηνεία με το πεπερασμένο. Το μαθηματικό άπειρο λαμβάνεται από την πραγματικότητα, αν και όχι συνειδητά, και επομένως μπορεί να ερμηνευθεί μόνο από την πραγματικότητα, και όχι από τον εαυτό του ή από τη μαθηματική αφαίρεση. Κάθε μαθηματική θεωρία διέπεται από μια αναγκαστική απαίτηση για εσωτερική τυπική συμβιβαστότητα (μη αντιφατικότητα). Έτσι εγείρεται το πρόβλημα του τρόπου της ενοποίησης αυτής της απαίτησης με τον ουσιωδώς αντιφατικό χαρακτήρα της υφής του απείρου. «Η εξαφάνιση της αντίφασης αυτής θα σήμαινε το τέλος του απείρου» 

Η λύση του προβλήματος αυτού συνίσταται στο εξής: Όταν, στη θεωρία των ορίων, θεωρούνται άπειρα όρια, δηλ. liman=(, ή, στη θεωρία των συνόλων, άπειρες δυνάμεις, αυτό δεν οδηγεί σε εσωτερικές τυπικές αντιφάσεις στις θεωρίες αυτές, ακριβώς και μόνο γιατί αυτές οι (δύο) διακεκριμένες μορφές του μαθηματικού απείρου είναι άκρως απλοποιημένες, σχηματοποιημένες μορφές των διαφόρων εκφάνσεων του απείρου στον πραγματικό κόσμο.

Εμείς, δεχόμαστε ανεπιφύλακτα τις απόψεις, για το μαθηματικό άπειρο, ενός γίγαντα της μαθηματικής σκέψης, του Α. Ν. Κολμογκόρωφ. Θεωρούμε περιττό και ανώφελο να προσθέσουμε κάτι "δικό μας". Παραθέτουμε ένα μεγάλο μέρος ενός άρθρου του [16]. Το άρθρο αυτό περιορίζεται να υποδείξει τις διάφορες θεωρήσεις του απείρου στα Μαθηματικά, οι οποίες αναλύονται λεπτομερώς σε άλλα άρθρα.

«1) Η ιδέα των απείρως μεγάλων και απειροστών μεταβλητών ποσοτήτων αποτελεί ένα από τα θεμελιώδη προβλήματα στη Μαθηματική Ανάλυση. Η ιδέα που προηγείτο της σύγχρονης θεώρησης της έννοιας του απειροστού, σύμφωνα με την οποία τα πεπερασμένα μεγέθη συνίσταντο από ένα άπειρο αριθμό απείρως μικρών «αδιαιρέτων», και τα οποία δεν χρησιμοποιούνταν σαν μεταβλητές, αλλά σαν σταθερές, μικρότερες από οποιοδήποτε πεπερασμένο μέγεθος, μπορεί να χρησιμεύσει σαν ένα παράδειγμα του ασθενούς διαχωρισμού μεταξύ του απείρου και του πεπερασμένου. Μόνο η διάσπαση πεπερασμένων μεγεθών σε ένα απεριόριστα αυξανόμενο αριθμό απεριόριστα φθινουσών συνιστωσών έχει πραγματική σημασία.

 2) Κάτω από εντελώς διάφορες λογικές συνθήκες, το άπειρο εμφανίζεται στα Μαθηματικά με τη μορφή «κατ’ εκδοχήν» απείρως αφισταμένων γεωμετρικών αντικειμένων «επ’ άπειρον». Εδώ, πχ.,  ένα «επ’ άπειρον» σημείο πάνω σε μια ευθεία (ε) θεωρείται σαν ένα ειδικά καθορισμένο αντικείμενο «συνημμένο» στα συνήθη «καθ’ υπόστασην» σημεία της ευθείας. Όμως και εδώ ακόμη διαπιστώνεται η συνεχής σύνδεση του απείρου με το πεπερασμένο: αν πχ., προβάλουμε, την ευθεία (ε) στον εαυτό της, από ένα κέντρο εκτός αυτής τότε προκύπτει ότι στο «επ’ άπειρον» σημείο της (ε) αντιστοιχεί μια ευθεία, που διέρχεται από το κέντρο προβολής και είναι παράλληλη προς την αρχική ευθεία (ε).

Η επέκταση του συστήματος των πραγματικών αριθμών με την επισύναψη των δύο «κατ’ εκδοχήν» αριθμών +(  και  – (, η οποία ικανοποιεί πολλές από τις απαιτήσεις της Ανάλυσης και της Θεωρίας των Συναρτήσεων μιας πραγματικής μεταβλητής, είναι ανάλογος. Σε σύνδεση με τη διάκριση ανάμεσα στα μεταβλητά απειροστά καθώς και τα απείρως μεγάλα μεγέθη από τη μια μεριά, και στους θεωρούμενους σταθερούς «κατ’ εκδοχήν» απείρως μεγάλους αριθμούς από την άλλη, δημιουργήθηκαν και οι όροι «δυνάμει άπειρον» (για τα  πρώτα) και «φύσει άπειρον» (για τα τελευταία).      Υπό την αρχική αυτή έννοια η διαμάχη μεταξύ των υποστηρικτών του «φύσει απείρου» και του «δυνάμει απείρου» μπορεί να θεωρηθεί ότι έχει λήξει. Το απειροστό και το απείρως μεγάλο μέγεθος, που αποτελούν τη βάση του ορισμού της παραγώγου σαν λόγου δύο απειροστών, καθώς και του ολοκληρώματος σαν αθροίσματος απείρου πλήθους απειροστών, και ακόμη οι έννοιες της Μαθηματικής Ανάλυσης, που τις πλαισιώνουν, πρέπει να ερμηνευτούν σαν «δυνάμει άπειρα». Επιπρόσθετα, κάτω από κατάλληλες λογικές προϋποθέσεις, οι πραγματικά απείρως μεγάλοι «κατ’ εκδοχήν» αριθμοί συμπεριλαμβάνονται επίσης, «δικαιωματικά», στα Μαθηματικά [ακόμη και κάτω από πολλές και ποικίλες απόψεις: όπως οι ποσοτικοί και υπερτετελεσμένοι αριθμοί τάξης στη Θεωρία των Συνόλων, όπως τα «κατ’ εκδοχήν» (πρόσθετα) στοιχεία +(  και  – ( στο σύστημα των πραγματικών αριθμών, κ.ο.κ.]

Στα Μαθηματικά έχουμε δύο μεθόδους επισύναψης (προσθήκης) «κατ’ εκδοχήν» στοιχείων στο σύστημα των αριθμών.

α) Από τη σκοπιά της Προβολικής Γεωμετρίας, μια ευθεία έχει ένα «επ’ άπειρον» σημείο. Στο σύνηθες (μετρικό) σύστημα συντεταγμένων, το σημείο αυτό παίρνει (φυσιολογικά) την τετμημένη  (. Η ίδια προσθήκη στο αριθμητικό σύστημα ενός μόνου μη προσημασμένου απείρου χρησιμοποιείται επίσης στη Θεωρία των Συναρτήσεων μιας Μιγαδικής Μεταβλητής. Στη Στοιχειώδη Ανάλυση, κατά τη μελέτη των ρητών συναρτήσεων f(x)=
[image: image1.wmf](

)

(

)

Px

Qx

, όπου P(x) και Q(x) είναι πολυώνυμα, είναι φυσικό να δεχτούμε ότι f(x)=( σε εκείνα τα σημεία που είναι οι ρίζες του Q(x), με πολλαπλότητες μεγαλύτερες από τις αντίστοιχες του P(x).

Για το «κατ’ εκδοχήν» σημείο ( τίθενται (αξιωματικά) οι ακόλουθοι κανόνες πράξεων:

(+α=(, αν α πεπερασμένο,  (+(=(, είναι απροσδιόριστο,  (.α=(, αν α(0,

(.0 είναι απροσδιόριστο
Δεν νοούνται ανισότητες που περιλαμβάνουν το (. Δεν έχει νόημα να ρωτήσουμε κατά πόσο το ( είναι μεγαλύτερο ή μικρότερο από κάποιο πεπερασμένο α.

β) Κατά τη μελέτη πραγματικών συναρτήσεων μιας πραγματικής μεταβλητής, το σύστημα των πραγματικών αριθμών συμπληρώνεται με τα δύο «κατ’ εκδοχήν» στοιχεία +( και –(. Είναι δυνατό τότε να υποτεθεί ότι –(<α<+–( για κάθε πεπερασμένο α, και να διατηρηθούν οι βασικές ιδιότητες των ανισοτήτων σε ένα επεκτεταμένο αριθμητικό σύστημα. Αποδεικνύεται ότι  ισχύουν οι εξής κανόνες πράξεων για τα +( και –(,

(+()+α=+(, αν α( –(,   (–()+α=–(, αν α( +(,   (+().α=+(, αν α>0,

(+()+(–() είναι απροσδιόριστο,  (+().α=–(, αν α<0,  (–().α=–(, αν α>0,

(–().α=+(, αν α<0,  (+().0 είναι απροσδιόριστο

Σε κάθε μαθηματικό συλλογισμό είναι αναγκαίο να συνειδητοποιούμε κατά πόσο χρησιμοποιούμε το πραγματικό (όχι τα επεκτεταμένο) αριθμητικό σύστημα ή ένα επεκτεταμένο, καθώς και με ποια ακριβώς από τις δύο προηγούμενες έννοιες.

3) Το πρωταρχικό ενδιαφέρον, που είναι επίσης και η πρωταρχική δυσχέρεια της μαθηματικής μελέτης του απείρου εντοπίζεται πια στο πρόβλημα της υφής των απείρων συνόλων μαθηματικών αντικειμένων. Είναι ιδιαίτερα απαραίτητο να έχουμε υπ’ όψη μας ότι η ολική σαφήνεια και πληρότητα της θεωρίας των απείρως μεγάλων και των απειροστών μεταβλητών, που έχει σήμερα επιτευχθεί, συνίσταται απλώς στην αναγωγή όλων των δυσχερειών της θεωρίας στο πρόβλημα της κατάστρωσης μιας βάσης για τη μελέτη των αριθμών, στην οποία συμπεριλαμβάνεται η έννοια του απείρου για συστήματα αριθμών. 

Η διαπίστωση ότι το y είναι απειροστό έχει νόημα μόνο με την αποσαφήνιση του τρόπου της μεταβολής του y σε συνάρτηση με κάποια άλλη μεταβλητή x. Πχ., λέγεται ότι το y είναι απειροστό όταν x(a, αν  για κάθε ε>0, υπάρχει ένα δ>0 έτσι ώστε ׀x-a׀ συνεπάγεται ׀y׀<ε. Η υπόθεση ότι η συνάρτηση y=f(x) ορίζεται για ένα άπειρο σύνολο τιμών του x  (πχ., για όλους τους πραγματικούς x αρκετά πλησίον του a) υπεισέρχεται σ’ αυτόν τον ίδιο τον ορισμό.  

Στη Θεωρία των Συνόλων αποδίδεται στους όρους «φύσει» και «δυνάμει άπειρον» ένα ξεκάθαρο νόημα, που δεν έχει τίποτα το κοινό με το συμβολισμό κάθε άπειρης δύναμης με ένα πραγματικά άπειρο αριθμό. Το σημείο στην προκειμένη περίπτωση είναι ότι άπειρα συστήματα αντικειμένων (όπως για παράδειγμα οι φυσικοί και οι πραγματικοί αριθμοί) ουδέποτε καθορίζονται από απλή απαρίθμηση, πράγμα που είναι δυνατό για πεπερασμένα συστήματα αντικειμένων. Θα ήταν φανερά άτοπο, να υποτεθεί ότι κάποιος «κατασκεύασε» ένα σύνολο φυσικών αριθμών με έμπρακτη απαρίθμηση «όλων», τον ένα μετά τον άλλο.

Είναι γεγονός ότι το σύνολο των φυσικών αριθμών μελετάται από τη διαδικασία της κατασκευής των στοιχείων του, με τη μετάβαση από το n στο n+1. Στην περίπτωση ενός συνεχούς πραγματικών αριθμών, η θεώρηση ενός στοιχείου του, δηλ. ενός πραγματικού αριθμού, ανάγεται στη μελέτη της διαδικασίας του σχηματισμού των διαδοχικών προσεγγιστικών τιμών του, και η θεώρηση ολόκληρου του συνόλου των πραγματικών αριθμών ανάγεται στη μελέτη των γενικών ιδιοτήτων τέτοιων διαδικασιών για τον σχηματισμό των στοιχείων του. Με αυτήν ακριβώς την έννοια το άπειρο μιας σειράς ή του συστήματος όλων των πραγματικών αριθμών (δηλ. ενός συνεχούς) μπορεί να χαρακτηριστεί μόνο σαν δυναμικό άπειρο. Μπορεί κανείς να αντιπαραθέσει τη σκοπιά του «δυνάμει απείρου» με τη θεώρηση των απείρων συνόλων σαν «πράγματι» καθορισμένων, που είναι ανεξάρτητη από τη διαδικασία για την κατασκευή τους. Ακόμα και σήμερα δεν μπορούμε να θεωρήσουμε ότι έχει ολοκληρωθεί η λύση του προβλήματος, μέχρι ποιο βαθμό και κάτω από ποιες συνθήκες κατά τη μελέτη των απείρων συνόλων είναι ορθή μια τέτοια αφαίρεση κατά τη διαδικασία της κατασκευής τους»
«THE INFINITE, IN MATHS AND PHILOSOPHY»

Précis
Mathematics elevate and broaden human mind. They introduce innovative ideas to both science and society. They exert a huge influence to secondary education and to almost whole contemporary education. Since thousand of years, there has been a very close and mutual relationship between the development of Philosophy and Mathematics. Having these properties, Mathematics resemble Social Sciences and Philosophy.
βιβλιογραφικές παραπομπές

	02

	«Η Επιστήμη των Μαθηματικών υπό την Οπτική του Διαλεκτικού Υλισμού: μια Οντολογική-Γνωσιολογική Θεώρηση», Β. Λιόση, μεταπτυχιακή εργασία στο Μαθηματικό Αθηνών, 2006

	03


	«Αντι-Ντύριγκ», (Friedrich Engels,  εκδ. Γερ. Αναγνωστίδης, Αθήνα 1963 – από τη γερμανική έκδοση του εκδ. οίκου DIETZ 1960)

	04

	«Ένα μοντέλο "βηματισμού" της μαθηματικής σκέψης», (Γιάννης Κερασαρίδης, στο: «Πρακτικά 18ου Συνεδρίου Μαθηματικής Παιδείας», εκδ. Ε.Μ.Ε., Αθήνα 2001)

	05


	«Ο μαθηματικός παιδαγωγός για το ενιαίο δωδεκάχρονο βασικό σχολείο γενικής-πολυτεχνικής εκπαίδευσης» (Κώστας Γ. Φιλιππίδης, περιοδικό «Θέματα Παιδείας», τεύχ.  12, εκδ. «Όμιλος Εκπαιδευτικού Προβληματισμού», Αθήνα 2003)

	06


	«Μαθηματικά και Φιλοσοφία. Μερικά ιδεολογικά χαρακτηριστικά των Μαθηματικών», (Γιάννης Κερασαρίδης, στο: "Πρακτικά 19ου Συνεδρίου Μαθηματικής Παιδείας", εκδ. Ε.Μ.Ε., Αθήνα 2002)

	07


	«Τα Μαθηματικά, κλειδί ανάπτυξης», (Γιάννης Κερασαρίδης, στο: «Πρακτικά 17ου Συνεδρίου Μαθηματικής Παιδείας», εκδ. Ε.Μ.Ε., Αθήνα 2000)

	08
	«Θεωρία της αντανάκλασης», Παυλώφ Τοντόρ, εκδ. ΔΩΔΩΝΗ, Αθήνα 1974

	09
	«Φιλοσοφικό Λεξικό» (Μ. Ρόζενταλ – Π. Γιούντιν), εκδ. Αναγνωστίδης

	10


	«Οι Βάσεις των Φιλοσοφικών Γνώσεων», Β. Γκ. Αφανάσιεφ, εκδ. ΠΡΟΓΚΡΕΣ, 1987, (μετάφραση από τη ρωσική έκδοση του 1981)

	11
	«Άπειρο», ΜΣΕ, τόμ. 3

	12


	«Η κρίση του απείρου» [από  «Τα Μαθηματικά Χειρόγραφα του Μαρξ», εκδ. ΓΛΑΡΟΣ]

	13
	«Άπειρο», (Ι. Σ. Αλεξέγεφ, ΜΣΕ, τόμ. 3)

	14
	«Η διαλεκτική της Φύσης», Φ. Ένγκελς, εκδ. "Σύγχρονη Εποχή", Αθήνα 1997

	15

	«Η συμβολή του απείρου στην εξέλιξη των Μαθηματικών» [Σάκης Λιπορδέζης – Νίκος Λυγερός, http://www.lygeros.org, 4/7/2007. Αυτό το κείμενο βρίσκεται (σε μορφή mail) και στο αρχείο του συγγραφέα αυτής της εργασίας. Στη διάθεση παντός ενδιαφερομένου]

	16
	«Μαθηματικό Άπειρο», Α.Ν. Κολμογκόρωφ, ΜΣΕ, τόμ. 3


� Σημειώνουμε, για πολλοστή φορά, πως στην ελληνική εκπαίδευση διδάσκουμε ένα αντικείμενο (τα Μαθηματικά), χωρίς η ελληνική μαθηματική κοινότητα να έχει ασχοληθεί (ποτέ της) για να απαντήσει στα ερωτήματα: «τι είναι τα Μαθηματικά», «γιατί τα διδάσκουμε». Καταρτίζονται αλλεπάλληλα αναλυτικά προγράμματα για ένα αντικείμενο του οποίου τη φύση και τη σκοπιμότητα, δεν διευκρινίσαμε (!!!)


� επωφελούμενοι από την παράγραφο «4.4. Τα Μαθηματικά στις Τέχνες και τα Γράμματα. Η επίδραση της Μαθηματικής σκέψης και πράξης στη Φιλοσοφία….», της προκήρυξης του Συνεδρίου


� Δυστυχώς ο επιτρεπόμενος αριθμός σελίδων και ο εξ ίσου ασφυκτικός χρόνος προφορικής ανάπτυξης, μας αναγκάζουν να αναπτύσσουμε το θέμα με τη λογική των "συνθημάτων", αδικώντας το κατάφορα.





� Αξιοσημείωτη η άποψη των Ν. Λυγερού και Σάκη Λιπορδέζη «…Στην πραγματικότητα, τα παράδοξα του Ζήνωνα δεν μας μεταφέρθηκαν αυτούσια και άμεσα από την αρχαιότητα αλλά με την κριτική και τις παρατηρήσεις του Αριστοτέλη που είχε ελάχιστες γνώσεις στα μαθηματικά και δεν κατανόησε  την ανακάλυψη του Ζήνωνα. Η συμβολή του Ζήνωνα είναι η εξής: ο χώρος της πραγματικότητας δεν μπορεί να μοντελοποιηθεί με τους πραγματικούς αριθμούς. Η χρήση αυτών των αριθμών δημιουργεί τα λεγόμενα παράδοξα….» [15]

